© 汉典
【子集下】【凵】 出·康熙筆画:5 ·部外筆画:3
出 《康熙字典》
【子集下】【凵】 出·康熙筆画:5 ·部外筆画:3
【唐韻】赤律切【集韻】【韻會】【正韻】尺律切,
\ud840\udc24春入聲。【說文】進也。【廣韻】見也,遠也。【增韻】出入也,吐也,寫也。
又生也。【爾雅·釋訓】男子謂姊妹之子爲出。【左傳·成十三年】康公,我之自出。【註】秦康公,晉之甥也。
又【周禮·秋官·大司
\ud846\ude25】其不能改而出圜土者殺。【註】出謂越獄逃亡也。
又【增韻】斥也。【正韻】亦作黜絀。
又【唐韻】【集韻】【韻會】尺類切【正韻】蚩瑞切,
\ud840\udc24推去聲。自中而外也。
又【正韻】凡物自出,則入聲。非自出而出之,則去聲。然亦有互用者。
又叶尺僞切,吹去聲。【詩·小雅】匪舌是出,維躬是瘁。
又叶敕律切,音黜。【馬融·圍棋賦】熒惑窘乏兮無令詐出,深念遠慮兮勝乃可必。
又【韻補】叶側劣切,音茁。【曹植·卞后誄】詳惟聖善,岐嶷秀出。德配姜嫄,不忝先哲。
又叶赤知切,音侈。【穆天子傳·西王母謠】白雲在天,丘陵自出。道里悠遠,山川閒之。
又叶赤至切,音熾。【楚辭·九章】竊快在其中心兮,揚厥憑而不竢。芳與澤其雜糅兮,羌芳華自中出。【靈樞經】男內女外,堅拒勿出。謹守勿內,是謂得氣。
© 汉典
出 《说文解字》
『說文解字』
進也。象艸木益滋,上出達也。凡出之屬皆从出。尺律切
『說文解字注』
(出)進也。本謂艸木。引伸爲凡生長之偁。又凡言外出爲內入之反。象艸木益茲上出
\ud861\udd36也。茲各本作滋。今正。茲、艸木多益也。艸木由才而屮而㞢而出。日益大矣。尺律切。十五部。凡出之屬皆从出。